160 
CRUSTACE A. 
ASTACOIDEA, Latr. 
Sequimur opinionem Cl'. Latreille in conjungendis Astacoideis et Thalassinoideis , 
Edw. Lamellae supra antenrias externas haerentes magnae, dilatatae quidem in Ne- 
plirobibus et Astacis, perangustae et spinaeformes in Homaris^ brevissimae adsunt in 
Axiis, Branchia deinde singula supra pedes quintes in Astacoideis, in Thalassinoideis 
desideratur; Astaci autem intermedium tenent locum, in quantum A. fluviatilis Ho- 
marum, A. Bartonii Fabr. vero et affinis Say Thalassinam sequuntur. 
Astacoidea et Megalopes conveniunt maxillis secundis manducationi inservientibus , 
inter primas et tertias localis; maxillis quartis basi approximatis ; maxillarum primarum 
laciniis externis trigonis; aperturis auditus infra antennas externas; chelis pedibus 
sequentibus crassioribus. Gebiae praesertim affines Megalopibus insertione abdominis 
supra pedes quintes; branchiis lamellaeformibus et appendicibus branchialibus nullis. 
In Astacoideis regiones pterygostomianae cum epistomatis parte anteriore cohaerent; 
oculi supra antennas locati sunt; antennae externae elongatae; internae supra externas; 
branchiae 19 — 10, supra pedes quintes unica vel nulla; appendices branchiales oblongi 
vel elongati vel nulli ; sternum angustum ; apodemata inter quatuor pedes antèriores 
conjuncta cum canali sternali angusto et quinque cellularum sériés formantia, quarum 
duae juxta canalem sternalem; thorax his longior quam latus; abdomen thoracem aequans 
vel bis longius thorace, appendicibus plerumque quinque ab utraque parte; lamellae 
caudales externae internis subaequales. 
Numerus pedum didactylorum valde variabilis. Adsunt utrimque très in Homaris; 
duo in Callianassis; unicus in Laomediis. Digitus inferior anteriorum vix efformatus 
in Gebiis et Thalassinis; plane deest in Megachiris et Orphneis. 
In hac familia inveniuntur alia, quae organorum structura cum Brachyuris; alia, 
quae cum Caridibus; alia, quae cum Stomapodis affinitatem offerunt. Astacus et Homa- 
rus, uti in Brachyuris, abdomine in feminis latiore quam in maribus; apice sub tho- 
race replicato in maribus, appendicibus abdominalibus quatuor anterioribus copulationi 
inservientibus. Quoad regiones pterygostomianas, sutura ab epistomate separatas; oculos 
supra antennas; antennas internas supra externas locatas, pedum tria pana anteriora 
didactyla, Astacoidea intermedia sunt inter reliqua Astacina et Carides: cum plurimis 
e posterioribus Nephrops praesertim convenit et laminis dilatatis elongatis supra an- 
tennas externas et frontis cornu elongato et laminis caudalibus externis sutura media 
divisis. In hac familia reperiuntur ultimo loco Callianidea et Isea, Guérin, in quibus 
branchiae non tantum thoracicae sed et abdominales adesse dicuntur, uti in Stomapodis, 
E 26 speciebus , quae hujus familiae innotuerunt , 22 ultra et 4 tantum inter tro- 
picos inveniuntur. E prioribus 10 in Europa, in Mari Mediterraneo vel Oceano Atlantico; 
6 in America Septentrionali: 3 in Japonia; 2 in Ghiliensi terra; 1 in Capite Bonae Spei, 
Reliquae vel Oceanum Magnum vel Indicum vel Novam Hollandiam inhabitant. 
